Diari Oficial de la Generalitat Valenciana


Sumari del DOGV 10525, del 20-02-2025 (2025/2543)

RESOLUCIÓ 2025-0238, de 13 de febrer de 2025, de la Direcció Gerència, per la qual es fa pública la Resolució 2025-0085, de 14 de gener de 2025, de modificació de llocs bàsics vacants sense reserva personal laboral en aplicació de la disposició addicional 38 de la Llei de pressupostos generals de la Generalitat Valenciana de 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10427

Data del DOGV
:   20-02-2025

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2025/2543

CVE
:   NWFF-B-6087-4492

Data del document
:   13-02-2025

Organisme emissor
:   Consorci Hospitalari Provincial de Castelló

Tipus de document
:   Resolució

El director gerent del Consorci, amb l'ús de les facultats atribuïdes per l'article 23.c) dels estatuts del Consorci,

RESOL

*Únic*

Fer pública, en el *Diari Oficial de la Generalitat Valenciana*, la Resolució 2025-RH-0085, de 14 de gener de 2025, del president del Consell de Govern del Consorci Hospitalari Provincial de Castelló de la modificació de la plantilla dels llocs bàsics vacants sense reserva de personal laboral en aplicació de la disposició addicional 38 de la Llei de pressupostos generals de la Generalitat Valenciana de 2024.

«Vist que la plantilla actual del Consorci per personal de naturalesa funcionarial i de naturalesa laboral, quan es produïx una vacant en una plaça bàsica sense reserva de titular, de naturalesa funcionarial, es fa necessari que per raons d'eficàcia, eficiència i qualitat en la prestació dels servicis i en compliment del dret dels ciutadans a la salut, s'articulen les fórmules necessàries de provisió d'efectius per a donar resposta immediata a les vacants funcionarials o laborals bàsiques que es produïsquen en el Consorci.

Que, en virtut del que s'establix en la disposició addicional 38a de la Llei 8/2023, de 27 de desembre, de pressupostos de la Generalitat Valenciana per a l'exercici 2024, que establix que a partir de l'1 de gener de 2024, com a mesura per a garantir la cobertura de les necessitats de personal dels consorcis sanitaris i salvaguardar la prestació de l'assistència sanitària als ciutadans, els llocs de treball de naturalesa funcionarial i laboral vacants, que no comporten responsabilitat de direcció i no estiguen reservats a persona titular en les plantilles d'estes entitats, han de reconvertir-se en llocs de naturalesa estatutària (la provisió de la qual ha de fer-se per part de la Conselleria competent en matèria de sanitat), sense perjuí de la dotació pressupostària, que continua sent dels consorcis, d'acord amb el que es disposa en la Llei 15/1997, de 25 d'abril.

Vist l'Acord del Consell de Govern de 30 d'abril de 2024, en què s'aprova el procediment automàtic per a la conversió dels llocs vacants (funcionaris, laboral) en virtut de la DA 38a de la Llei de pressupostos de la Generalitat Valenciana per a l'exercici 2024, i s'habilita el president del Consell per a dur a terme tots els tràmits necessaris que porten a l'obtenció de les autoritzacions per part de la Conselleria d'Hisenda, Economia i Administració Pública, i queda autoritzat no sols per a la transformació de la plaça i lloc, sinó també per a la seua provisió.

En virtut de les consideracions que s'han exposat, es resol:

*Primer*. Modificar la relació de llocs de treball del personal laboral del Consorci, amortitzar llocs de laboral i crear llocs en les corresponents categories professionals de personal estatutari.

1.1. Modificar la relació de llocs de treball del Consorci Hospitalari Provincial de Castelló, amb l'amortització dels següents llocs laborals (L):

|  |  |  |  |  |  |  |  |
| --- | --- | --- | --- | --- | --- | --- | --- |
| *NÚM.* | *DENOMINACIÓ* | *GRUP/*  *SUBGRUP* | *CD* | *CE* | *ANUAL* | *TIPUS* | *ASSISTENCIAL* |
| 3039 | Auxiliar infermeria | C2 | 16 | 639,40 € | 24.837,90 € | L | SÍ |
| 3046 | Zelador/a | AP | 14 | 542,59 € | 22.107,96 € | L | SÍ |

  

1.2. Modificar la relació de llocs de treball del Consorci Hospitalari Provincial de Castelló amb la creació dels següents llocs estatutaris (S):

|  |  |  |  |  |  |  |  |
| --- | --- | --- | --- | --- | --- | --- | --- |
| *NÚM.* | *DENOMINACIÓ* | *GRUP/*  *SUBGRUP* | *CD* | *CE* | *ANUAL* | *TIPUS* | *ASSISTENCIAL* |
| 2229 | Tècnic/a cures d'infermeria u. hosp. SC | C2 | 16 | 410,25 € | 21.629,80 € | S | SÍ |
| 2067 | Zelador/a amb atenció directa a malalts | AP | 14 | 390,47 € | 19.978,28 € | S | SÍ |

  

*Segon*. La present modificació de la relació de llocs de treball queda supeditada a la preceptiva i prèvia autorització de la Conselleria d'Hisenda, Economia i Administració Pública en el marc del procediment establit per a la creació i modificació de llocs de treball d'este consorci com a entitat del sector públic instrumental de la Generalitat Valenciana adscrit a la Conselleria de Sanitat, en el context de la tramitació prevista en la Llei de pressupostos de la Generalitat Valenciana per a l'exercici 2024, Llei 8/2023, de 27 de desembre, art. 35.1.b) en relació a l'art. 35.2.a), en el marc jurídic establit per al règim dels consorcis sanitaris per la disposició addicional vint-i-novena de l'esmentada llei i en relació a l'article 32 de la mateixa norma, per complir així mateix, el que s'establix en l'article 5 del Decret 77/2019, de 7 de juny, del Consell, de regulació del procediment de gestió del pressupost de la Generalitat.»

Contra esta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé un recurs contenciós administratiu en el termini de dos mesos davant del jutjat contenciós administratiu competent, d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de qualsevol altre que s'estime procedent.

  

Castelló de la Plana, 13 de febrer de 2025

Matías Real López

Director gerent